PRIM'AWLA TAL-QORTI ĊIVILI Illum, l-Erbgħa, 15 ta' Settembru, 2021 Mandat ta' Inibizzjoni Nru: 1226/2021 Daħla Dan huwa digriet finali dwar talba ta' Aurelio Camilleri Farrugia sabiex jinħareġ mandat ta' inibizzjoni skont l-artikolu 873 tal-Kap 12 tal-Liġijiet ta' Malta; B'rikors imressaq fit-13 ta' Awwissu, 2021, Aurelio Camilleri Farrugia fisser li huwa sid ta' appartament numru 1, fil-binja High Point, li tinsab fi Triq San Pawl, Ħaż-Żabbar. Huwa jgħid li l-intimat Chris RAPISARDIReginiano kiseb permess mill-Awtorità tal-Ippjanar biex jiżviluppa blokka magħmula minn għadd ta' garaxxijiet, mezzanini u Din il-blokka l-ġdida li ħa tinbena hija mistennija li tiġi tmiss mal-binja High Point ta' fejn Aurelio Camilleri Farrugia għandu l-appartament tiegħu; Skont Aurelio Camilleri Farrugia u l-Perit tiegħu Albert Saliba Magro, il-pjanti approvati juru li l-intimat Chris Labada Muscat se jħaffer f'distanza li hija inqas minn sitta u sebgħin ċentimetru mill-ħajt diviżorju, kif jitlob l-artikolu 439 tal-Kap 15 tal-Liġijiet ta' Malta; Barra minn hekk, Aurelio Camilleri Farrugia jżid li l-intimat beħsiebu jagħmel mhux biss ħofor fil-ħajt komuni mingħajr il-kunsens tiegħu bi ksur tal-artikolu 419(a) tal-Kap 16 tal-Liġijiet ta' Malta, iżda sejjer jagħmel fetħa fil-ħajt diviżorju, li skont hu, tippreġudika l-istruttura tal-binja; Għalhekk Aurelio Camilleri Farrugia talab lil din il-qorti hekk: «Illi l-esponenti, sabiex jikkawtela d-drittijiet tiegħu, jixtieq iżomm l- intimat milli jagħmel jew jinkariga lil min jagħmel kwalsiasi xogħolijiet ta' skavar, twaqqiegħ u kostruzzjoni fil-proprjetà ossia site fi Triq San Pawl, Bormla (PA/01349/20) adjaċenti għall-proprjetà tal-esponent.» B'digriet maħruġ dakinhar stess, il-qorti laqgħet din it-talba b'mod proviżorju skont l-artikolu 875(2) tal-Kap 12 tal-Liġijiet ta' Malta. Fl-istess digriet, il-qorti ordnat ukoll in-notifika lil Chris CHALKLINAttard ZammitReginiano, bi żmien għaxart ijiem għat-tweġiba; Chris CHALKLINAttard ZammitReginiano wieġeb fit-13 ta' Settembru, 2021 u ta r-raġunijiet tiegħu għaliex il-mandat ta' inibizzjoni ma jmissux jintlaqa'; Inżamm smigħ fl-14 ta' Settembru, 2021 u dakinhar il-qorti, wara li semgħet lill- partijiet, ħalliet ir-rikors sabiex jingħata digriet in camera; Ir-rikorrent Aurelio Camilleri Farrugia xtara l-appartament numru 1, fil-binja High Point, li tinsab fi Triq San Pawl, Ħaż-Żabbar, b'kuntratt tal-5 ta' Jannar, 2011; L-intimat Chris Labada Muscat applika għall-permess sabiex iħaffer u jibni fost ħwejjeġ oħra erba' garaxxijiet taħt l-art, garaxx fuq il-livell tat-triq, mezzanin u erba' appartamenti; F'ittra tat-13 ta' Marzu, 2020, il-Perit Albert Saliba Magro ġibed l-attenzjoni tal-Planning Commission li skont il-pjanti li ġew proposti, jirriżulta li ma kinitx sejra tiġi mħarsa d-distanza msemmija fl-artikolu 439 tal-Kap 16 tal-Liġijiet ta' Malta, fejn għandu x'jaqsam mat-tħammil u t-tħaffir. Fl-istess ittra, l-Perit wissa li s-saħħa tal- ħajt diviżorju kienet ħa tiġi milquta ħażin jekk kemm-il darba f'dan il-ħajt kellha ssir fetħa biex il-garaxxijiet saflenin tal-binja High Point jiġu maqgħuda mal- garaxxijiet saflenin li sejrin jinbew fil-binja l-ġdida; Il-permess ta' żvilupp bin-numru PA/01349/20 ħareġ fis-6 ta' Mejju, 2020 u fih hemm imniżżel li x-xogħol kellu jinbeda fis-16 ta' Awwissu, 2021; B'ittra oħra tad-19 ta' Awwissu, 2020, il-Perit Albert Saliba Magro kiteb lill-intimat Chris Labada Muscat li t-tħaffir li jasal sal-ħajt diviżorju huwa kontra l-liġi. Għalhekk huwa widdbu biex ma jagħmilx ix-xogħlijiet; Fit-13 ta' Awwissu, 2021 (jiġifieri ftit jiem qabel ma kellhom jinbdew ix-xogħlijiet), tressaq dan ir-rikors; Konsiderazzjonijiet Fir-risposta tiegħu, l-intimat ressaq sitt eċċezzjonijiet ta' natura preliminari biex jipprova jegħleb ir-rikors ta' Aurelio Camilleri Farrugia għall-ħruġ tal-mandat ta' inibizzjoni; Dwar dan is-suġġett, il-qorti tirreferi għad-digriet tal-Prim'Awla tal-Qorti Ċivili, fl- ismijiet, Mpm Capital Investments Limited v. Alfred Anton Farrugia Cann et, mogħti fis-27 ta' Awwissu, 2018, fejn ingħad hekk: «Eċċezzjonijiet "preliminari" ma jsibux posthom fi proċedura bħalma hija dik fejn jintalab il-ħruġ ta' Mandat kawtelatorju. Dan jingħad għaliex it-tiftix li trid tagħmel il-Qorti għas-siwi ta' talba għall-ħruġ ta' Mandat ma għandux jitwaqqaf b'indaġni dwar kwestjonijiet ta' eċċezzjonijiet preliminari, jekk mhux għax jirriżulta xi difett fil-ħtiġijiet jew fil-forma li l-liġi titlob minn Mandat bħal dak (App. Ċiv. 11.5.1962 fil-kawża fl-ismijiet Cremona Camilleri vs Cremona Camilleri et (Kollez. Biex "eċċezzjoni" bħal dik tista' titqies, trid tkun waħda li torbot ma' xi nuqqas ewlieni marbut mas-siwi tal-att l-liġi ġudizzjarju nnifsu tikkontemplahom meta tqis is-siwi ta' atti ġudizzjarji (Art. 789 tal-Kap 12)» jew ħwejjeġ marbuta ma' dan u L-eċċezzjonijiet preliminari kollha mressqa mill-intimat ma jolqtux xi difett fil- ħtiġijiet jew fil-forma tar-rikors li bih qed jintalab il-ħruġ tal-mandat ta' inibizzjoni. Għalhekk strettament din il-qorti m'għandhiex għalfejn tidħol fihom (ara Il-Kamra Maltija Għan-Negozji ż-Żgħar u Medji v. Onorevoli Prim Ministru deċiż mill- Prim'Awla tal-Qorti Ċivili, fis-27 ta' Lulju, 2007); F'kull każ, il-qorti tqis li mad-daqqa t'għajn l-ebda waħda mill-eċċezzjonijiet preliminari ma hija mistħoqqha; L-ewwel eċċezzjoni dwar il-prova tat-titlu tar-rikorrent fuq l-appartament numru 1, fil-binja High Point, tidher li tinsab imxejna mill-kuntratt tal-5 ta' Jannar, 2011; It-tieni eċċezzjoni dwar il-locus standi tar-rikorrent tidher ukoll li hija bla bażi. fatt li r-rikorrent m'għandux garaxxijiet huwa għalkollox irrilevanti, għaliex dak li jiswa huwa li x-xogħol li jrid jagħmel l-intimat jista' jaffettwa l-ħajt li miegħu qed iserraħ l-appartament tar-rikorrent; It-tielet eċċezzjoni wkoll mhijiex waħda fejjieda mad-daqqa t'għajn għaliex il-fatt li jista' jkun hemm kondomini oħra skont il-Kap 398 tal-Liġijiet ta' Malta, dan ma jxekkilx lir-rikorrent milli jitlob il-ħarsien tad-distanzi skont l-artikolu 439 tal-Kap 16 tal-Liġijiet ta' Malta; Ir-raba' eċċezzjoni ma tinftehimx. Il-qorti ma tarax kif id-distinzjoni bejn ħajt komuni u ħajt diviżorju tista' twassal biex ma jiġix mistħarreġ ir-rikors tallum; Illi l-ħames eċċezzjoni dwar l-intempestività tar-rikors għaliex ix-xogħol għadu ma nbediex turi biss li min ħejja t-tweġiba ma tantx jidher li huwa familjari mal- elementi li jolqtu l-mandat ta' inibizzjoni. Fi proċedura bħal din, il-qorti ma tqisx ħwejjeġ li jkunu diġà twettqu, imma tqis biss ħwejjeġ li jkun hemm il-ħsieb jew il- biżgħa li sejrin jitwettqu fil-preżent immedjat jew fil-futur (ara Flimkien Għal Ambjent Aħjar v. Awtorità Ta' Malta Dwar L-Ambjent U L-Ippjanar deċiż mill- Prim'Awla tal-Qorti Ċivili fit-22 ta' Lulju, 2016). Kemm hu hekk, jekk jintwera li l- ħaġa li r-rikorrent irid li jżomm li ma ssirx bil-ħruġ tal-mandat tkun diġà saret, jintilef l-iskop għal xiex għandu jinħareġ il-mandat (ara Rachel Cutugno v. Anthony Buttigieg et deċiż mill-Prim'Awla tal-Qorti Ċivili fit-30 ta' April, 2009). Ta' min wieħed iżomm f'moħħu, li mandat ta' inibizzjoni m'għandux jintlaqa' biex iħassar kulma jkun sar jew biex jerġa' jqiegħed kollox lura għall-qagħda li kienet qabel, bħallikieku l-għemil inkwistjoni ma kienx sar (ara Antoine Arnaud Jean Borg Mifsud et v. Laura Peregin et deċiż mill-Prim'Awla tal-Qorti Ċivili fis-27 ta' Lulju, Illi fl-aħħarnett, lanqas is-sitt u l-aħħar eċċezzjoni preliminari tal-intimat ma tista' twassal għar-riżultat mixtieq minnu. Tassew, il-fatt waħdu li r-rikorrent ma ressaqx dan ir-rikors kontra s-sidien kollha, dan ma jżommx lil din il-qorti milli tqis it-talba għall-ħruġ tal-mandat. Tgħodd bħala tweġiba għal din l-eċċezzjoni, dak imtenni mill-Prim'Awla tal-Qorti Ċivili fid-digriet Salv. Godwin Saliba Magro Arapa et mogħti fit-12 ta' Lulju, 2007, li; «Il-Mandat, meta jinħareġ, jolqot u jorbot biss lil dawk il-partijiet li jissemmew fih, u kull azzjoni li trid titressaq wara l-ħruġ tiegħu trid issir biss fil-konfront ta' dawk miżmuma bis-saħħa tal-Mandat u mhux kontra ħaddieħor. Huwa fl-ambitu ta' dik il-kawża li kwestjonijiet dwar integrità ta' ġudizzju jew leġittimità tal-kontradittur magħżul imisshom jitqajmu.» Hekk imwarrba l-eċċezzjonijiet preliminari kollha tal-intimat, il-qorti tista' tissokta biex tqis jekk f'dan il-każ jirriżultawx il-kundizzjonijiet imsemmija fil-liġi biex jinħareġ il-mandat ta' inibizzjoni; Bħala liġi, insibu mniżżel fl-artikolu 873(1) tal-Kap 12 tal-Liġijiet ta' Malta, li l- iskop tal-mandat ta' inibizzjoni huwa li jżomm persuna milli tagħmel kull ħaġa li tista' tkun ta' preġudizzju għall-persuna li qed titlob il-mandat; Bħala daħla, huwa miżmum fil-ġurisprudenza li l-mandat ta' inibizzjoni huwa mezz proċedurali eċċezzjonali u mhux normali ta' provediment legali, allura dan għandu jirċievi interpretazzjoni kemm jista' jkun dejqa u ristrettiva (ara d-digriet tal-Prim'Awla tal-Qorti Ċivili fl-ismijiet, Pancontinental Oil & Gas NL et v. Il- Prim Ministru deċiż fil-15 ta' Diċembru 2011). Ġeneralment il-mandat jintalab fi żmien meta l-pretensjoni għad ma tkunx ġudizzjarjament aċċertata u stabbilita (ara Brittania Catering Company Limited et v. Direttur Dipartiment tal- Artijiet et mogħti mill-Prim'Awla tal-Qorti Ċivili fil-21 ta' Jannar 2009); Issa skont il-liġi, il-qorti għandha tawtorizza l-ħruġ ta' mandat ta' inibizzjoni meta: Ir-rikorrent ikollu mad-daqqa t'għajn il-jedd oġġettiv u mhux soġġettiv li jwaqqaf jew iżomm lill-intimat milli jagħmel xi ħaġa li tista' tkun ta' ħsara jew li biha tista' ġġiblu preġudizzju. Wieħed irid jagħraf li l-jedd li jeħtieġ jitħares mhux biżżejjed li jkun sempliċi diffikultà, disaġju jew tħassib (ara Dr. Louis Wubbels Tirchett noe v. Joseph Abela Garrett Gorrieri noe et, Qorti tal- Kummerċ tas-26 ta' Mejju 1995); u Il-mandat ikun meħtieġ biex jiġi mħares dak il-jedd. F'dan is-sens, jekk l- inkonvenjent jew in-nuqqas lamentat jista' jitneħħa, mqar b'deċiżjoni wara li jiġi mistħarreġ il-każ fil-mertu, jiġi nieqes it-tieni element meħtieġ għall-ħruġ tal-Mandat (ara fost ħafna oħrajn, id-deċiżjoni fl-ismijiet Odette Xu et v. Awtorità tal-Artijiet mogħtija mill-Prim'Awla tal-Qorti Ċivili fid-19 ta' Lulju Dawn l-elementi tal-artikolu 873 fuq imsemmija, huma kumulattivi u mhux alternattivi, b'dana li anke jekk wieħed minnhom ma jirriżultax pruvat, il-mandat ta' inibizzjoni ma jistax jiġi milqugħ (ara V & C Contractors Limited et v. Direttur tal-Kuntratti maqtugħ mill-Prim'Awla tal-Qorti Ċivili fil-31 ta' Jannar Nibdew bl-ewwel element, jiġifieri dak jekk Aurelio Caruana Dingli għandux jedd oġġettiv li jidher mad-daqqa t'għajn; Xogħol il-qorti hawnhekk, meta tiġi biex tara jekk hija għandhiex tordna l-ħruġ ta' mandat ta' inibizzjoni, mhuwiex dak li tara min għandu raġun bejn il-partijiet (ara Victor Carabott Damato v. Edwin slyman et noe tal-Prim'Awla tal-Qorti Ċivili tas-27 ta' Marzu, 2003) jew li b'xi mod tiddeċiedi dwar id-drittijiet rispettivi tagħhom fil-każ; Wieħed ma jridx jinsa li l-liġi titlob li kull min favurih joħroġ mandat ta' inibizzjoni jeħtieġ li, fi żmien qasir, jiftaħ kawża dwar il-jedd imsemmi fil-mandat. Ma jistax jingħad li dak il-jedd prima facie jeżisti tassew jekk kemm-il darba l-pretensjoni dwar dak id-dritt ma tistax tissawwar f'talba speċifika f'dak iż-żmien qasir (ara Nutar Giuseppe Cremona Camilleri noe v. Frank Borg et, Appell Ċivili tat-2 ta' Ġunju, Prim'Awla tal-Qorti Ċivili tas-26 ta' Ġunju, 2007 u Jonathan Dimech Pullicino v. L-Awtorità Marittma ta' Malta tal-Prim'Awla tal-Qorti Ċivili tat-28 ta' Lulju, 2009); Wara kollox, il-liġi stess trid fl-artikolu 843(1) tal-Kap 12 tal-Liġijiet ta' Malta, li l-mandat ta' inibizzjoni jeħtieġ li jkun msaħħaħ b'azzjoni ġudizzjarja sussegwenti, għaliex inkella l-mandat jitlef l-effetti tiegħu (ara Antoine Fahmy Gaad et v. Graham Bonnici Stellini deċiża mill-Prim'Awla tal-Qorti Ċivili fit-12 ta' Jannar, 2021). Mhux hekk biss, iżda l-ġurisprudenza tgħallimna wkoll li l-kawża li jeħtieġ li tinfetaħ wara l- ilqugħ tal-mandat ma tridx ikun is-sempliċi rikonferma ta' digriet diġà mogħti iżda trid tkun dik marbuta mad-dritt pretiż mir-rikorrent (ara fost ħafna oħrajn, David Hatherly v. Onor. Prim Ministru Dr. Lawrence Mc Carthy et deċiża mill-Prim'Awla tal- Qorti Ċivili fl-20 ta' Ottubru, 2016); Illi fil-każ tallum, din il-qorti hija tal-fehma li Aurelio Camilleri Farrugia għandu mad-daqqa t'għajn jedd oġġettiv xi jħares. Tassew bħala sid huwa għandu l-jedd li jara li ma jsirx tħaffir f'bogħod ta' inqas minn dak maħsub fl-artikolu 439 tal-Kap 16 tal- Liġijiet ta' Malta (ara f'dan is-sens John Tortell et v. Raisefields Limited et deċiż mill-Prim'Awla tal-Qorti Ċivili fit-12 ta' Novembru, 2013 u Emanuel Abela Garrett et v. Robert Esinduy et deċiż mill-Prim'Awla tal-Qorti Ċivili fit-28 ta' Novembru, 2008 li kienu sewwasew jolqtu mandati ta' inibizzjoni fuq tħammil bi ksur tal-artikolu 439 tal-Kap 16 tal-Liġijiet ta' Malta); Issa dwar jekk huwiex verament ħa jsir tħaffir f'distanza li hija inqas minn dak tal- liġi, din il-qorti tqis li kif ingħad mill-Prim'Awla tal-Qorti Ċivili fid-digriet tagħha fil- kawża, Diane Borg Bonnici v. Andrew Saliba Magro et, mogħti fit-28 ta' Novembru, 2008, «il-liġi trid li min jitlob il-ħruġ ta' Mandat ta' Inibizzjoni jrid jagħmel dan fuq biżgħa [sic] rejalistiku u mhux sempliċement fuq suspetti infondati, jew konġetturi ipotetiċi li jistgħu jfissru kemm ħaġa u kemm oħra»; Bħalma tajjeb intqal fid-digriet Raymond Wubbels Coleiro Grech et v. Approved Limited mogħti fit-3 ta' Awwissu, 2021, «għalkemm huwa minnu li fi stadju ta' mandat ta' inibizzjoni din il- Qorti jeħtiġielha li tagħmel biss eżami prima facie tal-pretensjonijiet tar-rikorrenti dan ma jfissirx li l-qorti għandha toqgħod fl-għama sempliċement fuq dak li ddikjaraw ir-rikorrenti mingħajr ebda ombra ta' prova.». F'dan il-każ, din il-qorti bla ma qiegħda tidħol fil-qalba tal-kwistjoni, tqis li l-pjanta li tinsab f'paġna 18 tal-atti, turi mad-daqqa t'għajn, li teżisti l-possibilità li jista' jsir tħaffir li jasal sal-ħajt diviżorju. Dan ġie mtenni għal darba darbtejn ukoll mill-Perit Albert Saliba Magro fiż-żewġ ittri tiegħu fuq imsemmija; B'żieda ma' dan, jidher li jista' jkun hemm ukoll problema dwar il-fetħa li l-intimat Chris Labada Muscat jixtieq jagħmel fil-ħajt diviżorju biex jgħaqqad flimkien il- garaxxajiet saflenin taż-żewġ binjiet. Dan għaliex l-artikolu 425 tal-Kap 16 tal- Liġijiet ta' Malta, jgħid li ebda wieħed mill-ġirien ma jista', mingħajr il-kunsens tal-ieħor, jagħmel aperturi oħra fil-ħajt diviżorju. Fil-każ tagħna jidher biċ-ċar li dan il-kunsens m'hemmx min-naħa tar-rikorrent; L-ewwel element għall-ħruġ tal-mandat ta' inibizzjoni dwar l-eżistenza tal-jedd oġġettiv prima facie għalhekk jinsab sodisfatt; Nimxu għat-tieni element, viz. jekk il-mandat ta' inibizzjoni huwiex tassew meħtieġ sabiex jitħares il-jedd oġġettiv ta' Aurelio Caruana Dingli; Mhux kull għamla ta' preġudizzju jew fastidju li jista' jġarrab dak li jkun, jagħti lok għall-ħruġ ta' mandat ta' inibizzjoni. Ta' min iżomm f'moħħu hawnhekk, «illi mandat ta' inibizzjoni hu rimedju provviżorju ta' natura eċċezzjonali li għandu jiġi investit b'ċirkospezzjoni iktar u iktar meta l-indaġini hi waħda prima facie u l- kwistjoni fil-mertu għadha mhix deċiża» (ara Anthony Anastasi proprio et nomine v. Mario Ciantar Pisani et deċiż mill-Prim'Awla tal-Qorti Ċivili fl-20 ta' Mod ieħor, il-preġudizzju li jagħti lok għall-ħruġ ta' mandat ta' inibizzjoni għandu jkun tali li mhux biss joħloq ħsara iżda għandu jkun tali li joħloq ħsara li m'hemmx alternattiva għaliha almenu fil-mori l-alternattiva hija sproporzjonata (ara Angelo Toledo et noe v. Marin Farrugia Cann et noe deċiża fit-22 ta' Għalhekk, biex talba għall-ħruġ ta' mandat ta' inibizzjoni tirriżulta mistħoqqa, «mhuwiex biżżejjed Ii l-parti rikorrenti ssemmi li l-għamil kontestat jikkawżalha skumdità jew inkonvenjent fil-mira tagħha biex tħares il- pretensjonijiet tagħha, imma trid turi li n-nuqqas ta' twaqqif tal- imsemmi għamil jkun ta' ħsara bis-sħiħ jew iġib fix-xejn il-jedd pretiż» (Anthony Wubbels et v. Emanuel Jimenez et deċiż mill-Prim'Awla tal- Qorti Ċivili fil-5 ta' Diċembru, 2008); Tassew, it-tiftix li trid tagħmel il-qorti dwar dan it-tieni element huwa dak jekk, bl- għemil li minnu qiegħed jibża' r-rikorrent, jistax jintilef darba għal dejjem dak il- jedd li l-istess rikorrent jidher li għandu fil-waqt li ħareġ it-talba għall-ħruġ tal- Ċivili tal-21 ta' Diċembru 2009); Hekk pereżempju jonqos l-element tal-ħtieġa tal-ħruġ tal-mandat, jekk ix-xkiel, imġarrba jistgħu jitneħħew b'sentenza favorevoli mill-qorti biex kollox imur lura għal li kien (ara Avukat John De Giovanni et v. Anthony Calabrese et deċiż mill-Prim'Awla tal-Qorti Ċivili fid-9 ta' Marzu 2007) jew jekk l-għemil li jrid iwaqqaf ir-rikorrent jista' jingħata rimedju dwaru, b'kumpens fi flus (ara Silver King Limited v. Il-Kummissarju tal-Pulizija et deċiż mill-Prim'Awla tal-Qorti Ċivili fit-22 t'Awwissu 2013); Kif tajjeb intqal mill-Prim'Awla tal-Qorti Ċivili fid-digriet Computime Limited v. Malta Information Tecnology Agency et mogħti fl-14 ta' Diċembru, 2012, «Ħsara jew preġudizzju ma titqiesx bħala irrimedjabbli meta si tratta ta' telf pekunjarju ċioè telf ta' qliegħ jew flus»; L-istess ġie mtenni f'IWT Group Malta Ltd v. Direttur Ġenerali Kuntratti et deċiża mill-Prim'Awla tal-Qorti Ċivili fil-11 ta' Marzu, 2003, jiġifieri li l-ħruġ ta' mandat ta' inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għall-kumpens kwantifikabbli u l-ħlas tad-danni; Imħaddma dawn il-prinċipji għall-każ tallum, il-qorti tqis li l-għan wara d-distanza msemmija fl-artikolu 439 tal-Liġijiet ta' Malta huwa biex jiġi evitat li ssir ħsara fl- istruttura tal-proprjetà tal-ġâr li tinsab fuq in-naħa l-oħra tal-ħajt diviżorju (ara Avukat John De Giovanni LL.D. v. Anthony Calabrese deċiża mill-Qorti tal-Appell fil- 11 ta' Novembru, 2019); Kif imtenni mill-Qorti tal-Appell fis-sentenza Saviour Bouhlel et v. Salina Estates Limited et deċiża fil-25 ta' Frar, 2004, «Id-divjet ta' dan id-dispost tal-liġi huwa wieħed assolut u 'iuris et de jure' u japplika kemm fir-rigward ta' konfini laterali kif ukoll fil-każ fejn ikun hemm dislivell bejn il-konfini. Ifisser għalhekk illi l-artikolu 439 jikkreja presunzjoni assoluta ta' ħsara u huwa għalhekk impellenti li tinżamm id-distanza regolamentari biex proprju jiġi evitat dannu lill- id- viċin. Effettivament u ġuridikament disposizzjoni tipprexxindi minn kull indaġini dwar xi assenza ta' potenzjalità dannuża tal-kondotta ta' min ikun żamm distanza nferjuri għal dik legali.» l-applikabilità ta' din Jiġifieri l-fatt waħdu tan-nuqqas ta' żamma ta' distanza huwa ġa waħdu meqjus bħala ħsara skont il-liġi; Terġa' u tgħid fil-każ tallum għandna kemm lill-Perit Albert Saliba Magro, li jgħid li dan it-tiċrit fil-ħajt diviżorju jista' jolqot ħażin is-saħħa tal-ħajt, u kif ukoll għandna lill- Perit David Carabott Damato, li kien il-perit li ħa ħsieb il-bini tal-binja High Point, li kiteb Il-konklużjoni li tasal għalija din il-qorti għalhekk hija li anke dan it-tieni element tal-preġudizzju ġie muri f'dan il-każ; Għaldaqstant għar-raġunijiet fuq imsemmija, din il-qorti qiegħda tipprovdi dwar ir-rikors tat-13 ta' Awwissu, 2021 billi tilqa' t-talba ta' Aurelio Camilleri Farrugia għall-ħruġ tal-mandat ta' inibizzjoni kif miltub minnu; Tordna li l-ispejjeż marbuta ma' dawn il-proċeduri jitħallsu kollha kemm huma minn Deċiżjoni Imħallef Deputat Reġistratur